Source: http://zpskrizovany.sk/index.php/postup-pri-poskytovani
Timestamp: 2019-12-15 17:49:22+00:00

Document:
Postup pri poskytovaní sociálnej služby | Zariadenie pre seniorov - Križovany nad Dudváhom
Postup pri poskytovaní sociálnej služby
Čo si priniesť zo sebou
Fyzická osoba v dôchodkovom veku, ktorej stupeň odkázanosti na sociálnu službu je najmenej IV. a, ktorá má záujem o poskytovanie sociálnych služieb v zariadení pre seniorov doručí príslušnej obci, kde má trvalý pobyt, prípadne „Obecnému spoločnému úradu v Trnave ul. Kollárova č. 8“, zriadenému okrem iného aj Obcou Križovany nad Dudváhom písomnú „Žiadosť o zabezpečenie poskytovania sociálnej služby“, ktorá obsahuje všetky náležitosti uvedené v §8 ods. 1 zákona o sociálnych službách, resp. poskytne priamo zariadeniu všetky údaje uvedené v §74 ods. 3 na účely uzatvorenia zmluvy o poskytovaní sociálnej služby. Pri bezodkladnom poskytnutí alebo zabezpečení poskytovania sociálnej služby podľa §8 ods. 6 zákona o sociálnych službách, fyzická osoba uvedie údaje podľa §8 ods. 1 písm. a) a písomnú žiadosť, podľa ods. 1 predloží dodatočne.
K žiadosti o zabezpečenie poskytovania sociálnej služby v zariadení pre seniorov fyzická osoba, t.j. žiadateľ, priloží aj právoplatné rozhodnutie o odkázanosti na poskytovanie sociálnej služby spolu s posudkom o odkázanosti na sociálnu službu. Toto rozhodnutie spolu s posudkom vydá príslušná obec podľa miesta trvalého bydliska žiadateľa t.j. zariadenie pre seniorov. Podkladom na vydanie rozhodnutia je odborný lekársky posudok a sociálny posudok. Toto neplatí pre fyzickú osobu, ktorej sa má poskytovať sociálna služba bezodkladne podľa §8 ods. 6 zákona o sociálnych službách. Táto ho predloží dodatočne.
Ak fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na soc. službu, podať žiadosť o uzatvorenie zmluvy o poskytovaní sociálnej služby a uzatvoriť zmluvu o poskytovaní sociálnej služby v zariadení alebo udeliť súhlas na poskytnutie sociálnej služby na účely odľahčovacej služby, môže v jej mene a na základe potvrdenia ošetrujúceho lekára o zdravotnom stave tejto fyzickej osoby podať žiadosť, uzatvoriť zmluvu alebo udeliť súhlas aj iná fyzická osoba.
Poskytovateľ sociálnej služby poskytuje sociálnu službu na základe Zmluvy o poskytovaní sociálnej služby, ktorá musí byť uzatvorená spôsobom, ktorý je pre prijímateľa sociálnej služby zrozumiteľný.
Zmluva o poskytovaní sociálnej služby musí obsahovať náležitosti podľa §74 ods. 7 zákona NR SR č. 448/2008 Z. z. v znení neskorších predpisov.
Ak sa menia skutočnosti, ktoré sú predmetom Zmluvy o poskytovaní sociálnych služieb ako aj skutočnosti rozhodujúce na určenie sumy úhrady a platenie úhrady za sociálnu službu, možno tieto skutočnosti zmeniť dodatkom k zmluve o poskytovaní sociálnej služby. Vypracovanie a schválenie dodatkov k zmluve sú v priamej kompetencií štatutára zariadenia.
Vypovedanie zmluvy o poskytovaní sociálnej služby zo strany poskytovateľa a prijímateľa upravuje §74 ods. 13 -18.
Prijímateľ sociálnej služby a fyzické osoby uvedené v §72 ods. 10 sú povinní poskytovateľovi sociálnej služby oznámiť výšku svojich príjmov. Skutočnosť, že súčet hodnoty posudzovaného majetku presahuje sumu 10 000 € sa preukazuje na osobitnom tlačive s osvedčením podpisom. Za majetok na účely platenia úhrady za poskytovanú sociálnu službu sa v zmysle zákona považujú nehnuteľné veci a hnuteľné veci, vrátane peňažných úspor, ak to ich povaha pripúšťa, aj práva a iné majetkové hodnoty, ktorých súčet hodnoty je vyšší ako suma10 000 €.
Každý prijímateľ sociálnej služby je povinný v zmysle zákona pravidelne platiť mesačne vypočítanú úhradu za poskytované sociálne služby. Ak je jeho príjem nedostatočný na zaplatenie celkovej úhrady je povinný za neho doplácať v zmysle uzavretej zmluvy jeho príbuzný, tak ako to stanovuje zákon. V prípade, že príde k porušeniu zmluvy a prijímateľ a jeho blízka osoba, ktorá zmluvu o doplácaní úhrady uzavrela ju nedodržujú, môže zariadenie v zmysle zákona o sociálnych službách poskytovanie sociálnej služby v zariadení s prijímateľom ukončiť.
Po uvoľnení miesta v zariadení, odborní zamestnanci určení štatutárom organizácie vyberú žiadateľa, ktorý spĺňa podmienky pre nástup do zariadenia pre seniorov a odporučia riaditeľke zariadenia, aby so žiadateľom uzatvorila zmluvu o umiestnení žiadateľa do zariadenia.
Adresa: 919 24 Križovany nad Dudváhom č. 54, Telefón: 033/55 84 260, E-mail: ek@zpskrizovany.sk
© 2017 Zariadenie pre seniorov Križovany nad Dudváhom

References: §8
 §74
 §8
 §8
 §8
 §74
 §74
 §72